KOMISSION ASETUS (ETY) N:o 1467/77 annettu 30 päivänä kesäkuuta 1977 sokerin vientitukien myöntämisen soveltamista koskevista yksityiskohtaisista säännöistä annetun asetuksen (ETY) N:o 394/70 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon sokerialan yhteisestä markkinajärjestelystä 19 päivänä joulukuuta 1974 annetun neuvoston asetuksen (ETY) N:o 3330/74(1), sellaisena kuin se on viimeksi muutettuna asetuksella (ETY) N:o 1110/77(2), ja erityisesti sen 19 artiklan 2 kohdan,
sekä katsoo, että
valkoisen sokerin interventiohinta ja raakasokerin interventiohinta, joita on sovellettava 1 päivästä heinäkuuta 1977, on vahvistettu ottamatta huomioon asetuksen (ETY) N:o 3330/74 8 artiklassa säädettyä maksua; tämän uuden säännön vaikutuksen huomioon ottamiseksi vientitukien tasoa määritettäessä olisi sokerin vientitukien myöntämisen soveltamista koskevista yksityiskohtaisista säännöistä annettu asetus (ETY) N:o 394/70(3), sellaisena kuin se on viimeksi muutettuna asetuksella (ETY) N:o 1499/76(4), muutettava aiheellisella tavalla, ja
tässä asetuksessa säädetyt toimenpiteet ovat sokerin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetusta (ETY) N:o 394/70 täydennetään lisäämällä artikla 12 a seuraavasti:
"Asetuksen (ETY) N:o 766/68 3 ja 7 artiklan säännösten soveltamiseksi otetaan vientitukea vahvistettaessa huomioon asetuksen (ETY) N:o 3330/74 8 artiklan 1 kohdan a alakohdassa tarkoitetun kyseiseksi sokerintuotantovuodeksi vahvistetun varastointimaksun määrä."
2 artikla
Tämä asetus tulee voimaan 1 päivänä heinäkuuta 1977.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä kesäkuuta 1977.